דייוויד בראון

דייוויד מקדוול בראון (באנגלית: David McDowell Brown; 16 באפריל 1956 – 1 בפברואר 2003) היה קפטן בצי האמריקני ואסטרונאוט של נאס"א. נספה עם כל שאר חברי הצוות באסון מעבורת החלל קולומביה, STS-107.

חייו 
בראון סיים את לימודי בבית הספר התיכון יורקטון בווירג'יניה בשנת 1974. ב-1978 סיים את לימודי התואר הראשון שלו בביולוגיה בקולג' ויליאם ומרי. ב-1982 הוא קיבל תואר דוקטורט ברפואה.

בראון נבחר כמועמד לטייס חלל בדצמבר 1996. הוא התאמן במשך שנתיים והיה מוסמך למשימות של טיסות, אם כי STS-107 הייתה טיסתו הראשונה בחלל. בראון שהה בחלל במשך 15 ימים 22 שעות ו-20 דקות. נקבר בבית הקברות הלאומי ארלינגטון ליד וושינגטון הבירה יחד עם חלל המעבורת קולומביה מייקל אנדרסון.

הנצחתו
 על שמו של בראון נקרא אסטרואיד 51825 דייווידבראון.
 פסגה בגבעות קולומביה שבמאדים נקראה על שמו.

קישורים חיצוניים

 
 

ערכים שבהם תבנית בריטניקה אינה מתאימה
טייסי חלל שעל שמם כוכב לכת מינורי
אסטרונאוטים אמריקאים
קצינים וחוגרים בצי ארצות הברית
אישים הקבורים בבית הקברות הלאומי ארלינגטון
טייסי ניסוי אמריקאים
מעוטרי מדליית השירות המצוין של מחלקת ההגנה
הרוגי מעבורת החלל קולומביה
בוגרי בית הספר לטייסי ניסוי של הצי האמריקאי
אמריקאים שנולדו ב-1956
אמריקאים שנפטרו ב-2003